পর্যালোচনায় দেখা গেছে শিক্ষানীতি ২০১০-এ কিছু ইতিবাচক দিক অবশ্যই আছে। কিন্তু এতে পবিত্র সংবিধান, জাতিসত্তা, জাতীয় বিশ্বাস-মূল্যবোধ ঐতিহ্য-চেতনায় পুরোপুরি প্রতিফলন হয়নি। যেমন, ধর্মনিরপেক্ষতাবাদের পরিবর্তে অসাম্প্রদায়িকতা, সহজীবন যাপনের মানসিকতা, সমমৌলিক চিন্তা-চেতনা গড়ে তোলা, উপজাতীয়দের আদিবাসী বলা, প্রাথমিক স্তর, মাধ্যমিক স্তর এবং উচ্চতর স্তরের কাঠামো ভেঙে দিয়ে হ-য-র-ব-র-ল করা, প্রাথমিক ও মাধ্যমিক সকল ধারায় এক ও অভিন্ন শিক্ষাক্রম-পাঠ্যপুস্তক, প্রশ্নপত্র-পরীক্ষা মূল্যায়নব্যবস্থা, শিক্ষকদের বদলিনীতি, ক্যাডেট ও বিশেষিত শিক্ষাপ্রতিষ্ঠানের বিশেষ সুযোগ-সুবিধা, অন্যান্য ক্ষেত্রে চরম বৈষম্যনীতি, ইংলিশ মিডিয়াম ও এনজিও শিক্ষার্থীদের অনিয়ন্ত্রিত রাখা, মাদরাসা শিক্ষায় মৌলিক বিষয় কমিয়ে এনে স্কুলে পরিণত করার কৌশল গ্রহণ, কওমি মাদরাসার প্রতি উদাসীনতা, উচ্চশিক্ষায় ব্যাপক বৈষম্যকরণ, সঙ্কোচননীতি এবং ব্যাপক গবেষণার পথ উন্মুক্ত না রাখা, প্রকৌশল-চিকিৎসাসেবা ও স্বাস্থ্যশিক্ষা এবং বিজ্ঞান শিক্ষার সঙ্কোচন, তথ্যপ্রযুক্তির নামে আকাশ সংস্কৃতির নিয়ন্ত্রণহীনতা, নারীদের যথাযথ মূল্যায়ন না করা, প্রজনন স্বাস্থ্যশিক্ষার নামে সংবেদনশীল বিষয় চালুকরণ, চারুকলার নামে নৃত্য-যাত্রা-সিনেমা-ব্রতচারী শিক্ষা চালুকরণ, প্রতিরক্ষা ও সামরিক শিক্ষার ব্যাপারে কোনো বক্তব্য না দেয়া এবং সুবিধাবঞ্চিত শিশু ও জনগোষ্ঠীর শিক্ষার ব্যাপারে ঔদাসীন্য, শিক্ষাঙ্গনে ছাত্র-শিক্ষকদের দলীয় রাজনীতি সম্পর্কে কোনো কিছু না বলা, শিক্ষকদের সর্বোচ্চ স্বতন্ত্র বেতন স্কেল প্রদানের ব্যাপারে কোনো কিছু না বলা এবং স্কুল-কলেজ ও বিশ্ববিদালয় থেকে কিছু বিষয়ের বিলুপ্তি ও সংশ্লিষ্ট বিষয়সমূহ স্তরবিন্যাসের ফলে শিক্ষকদের চাকরি হারানোর আশঙ্কাসহ আরো অনেক ব্যাপারে এ শিক্ষানীতিতে অর্পূণাঙ্গতার ছাপ রয়েছে।